CELEX: 32015R0388
Language: hr
Date: 2015-03-05 00:00:00
Title: Provedbena uredba Komisije (EU) 2015/388 оd 5. ožujka 2015. o razvrstavanju određene robe u kombiniranu nomenklaturu

10.3.2015   
            
            
               HR
            
            
               Službeni list Europske unije
            
            
               L 65/9
            
         PROVEDBENA UREDBA KOMISIJE (EU) 2015/388
   оd 5. ožujka 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju razloga navedenih u stupcu 3.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Plastična folija dimenzija 62 cm × 52 cm × 150 μm koja sadržava 24 antene. Svaka se antena sastoji od bakrenih žica u obliku namota plošnog pravokutnog oblika i povezana je s dvjema kontaktnim površinama. Antene su raspoređene u nizu od 8 × 3 i zalijepljene jedna pored druge na plastičnoj foliji.
                  Plastična folija ne sadržava elektroničke čipove.
                  Antene su namijenjene za upotrebu kao dijelovi za pametne kartice.
                  Vidjeti sliku (1).
               
               
                  8504 50 95
               
               
                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 2(a) uz odsjek XVI i nazivima oznaka KN 8504, 8504 50 i 8504 50 95.
                  Budući da se antene sastoje samo od namota koji djeluju kao indukcijske zavojnice, razvrstava ih se u tarifni broj 8504 kao indukcijske zavojnice. Stoga je razvrstavanje proizvoda u tarifni broj 8548 kao dijelovi nespomenuti niti uključeni na drugom mjestu u poglavlju 85 isključeno.
                  Proizvod se stoga razvrstava u oznaku KN 8504 50 95 kao ostale indukcijske zavojnice.
               
            
         
      
         (1)  Slika je isključivo informativne naravi.